|  |  |
| --- | --- |
|  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ**  ΑΔΑ: ΩΡΑΣ46ΜΠ3Ζ-Ρ3Χ |
| **ΕΛΛΗΝΙΚΗ ΔΗΜΟΚΡΑΤΙΑ** |  |
|  |  |
| **ΓΕΝΙΚΗ ΔΙΕΥΘΥΝΣΗ** | Αθήνα, 10 - 07 - 2019 |
| **ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ** | Αριθ. Πρωτ.: 30/002/000/4602/2019 |
| **ΔΙΕΥΘΥΝΣΗ ΣΧΕΔΙΑΣΜΟΥ** |  |
| **& ΥΠΟΣΤΗΡΙΞΗΣ ΕΡΓΑΣΤΗΡΙΩΝ** |  |
| **ΤΜΗΜΑ Α’** |  |
| **Ταχ. Δ/νση: Αν. Τσόχα 16** | Προς: |
| **Ταχ. Κώδικας: 11521-Αθήνα** | Κάθε ενδιαφερόμενο |
| **Πληροφορίες: Ε. Βραχάτη** |  |
| **Τηλέφωνο: 210 64 79 279** |  |
| **Φαξ: 210 64 65 727** |  |
| **E-mail: support@gcsl.gr** |  |

|  |  |
| --- | --- |
| **Πρόσκληση υποβολής προσφορών για την προμήθεια κλιματιστικών και πλυντηρίων εργαστηρίου, με τη διαδικασία της απευθείας ανάθεσης.** | |
| Αναθέτουσα Αρχή: | Γενικό Χημείο του Κράτους, Αν. Τσόχα 16, ΤΚ 115 21 Αθήνα,  ΤΗΛ. 210 64 79 000, FAX: 210 64 79 285 |
| ΚΑΕ: | 7112  «ΠΡΟΜΗΘΕΙΑ ΗΛΕΚΤΡΙΚΩΝ ΣΥΣΚΕΥΩΝ & ΜΗΧΑΝΗΜΑΤΩΝ ΚΛΙΜΑΤΙΣΜΟΥ ΓΡΑΦΕΙΩΝ» |
| CPV : | 42512200-0 «ΚΛΙΜΑΤΙΣΤΙΚΑ ΜΗΧΑΝΗΜΑΤΑ ΠΡΟΑΣΑΡΜΟΖΟΜΕΝΑ ΕΠΙ ΤΟΙΧΟΥ»  42959000-3 «ΠΛΥΝΤΗΡΙΑ ΠΙΑΤΩΝ ΕΠΑΓΓΕΛΜΑΤΙΚΟΥ ΤΥΠΟΥ» |
| Κριτήριο Ανάθεσης: | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) |
| Προϋπολογισθείσα δαπάνη: | 24.800,00 € συμπεριλαμβανομένου του Φ.Π.Α. |
| Καταληκτική ημερομηνία υποβολής προσφορών | Δευτέρα, 22/07/2019 |
| Διάρκεια ισχύος προσφορών: | 180 μέρες από την επομένη της καταληκτικής ημερομηνίας για την υποβολή των προσφορών |

1. ***Αντικείμενο και προϋπολογισμός***

Το Γενικό Χημείο του Κράτους (Γ.Χ.Κ.) προκηρύσσει πρόσκληση υποβολής προσφορών, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή), για την προμήθεια κλιματιστικών και πλυντηρίων εργαστηρίου, με τη διαδικασία της απευθείας ανάθεσης. Οι τεχνικές απαιτήσεις και προδιαγραφές των εργασιών περιγράφονται αναλυτικά στο Παράρτημα Α’.

Η προϋπολογισθείσα δαπάνη ανέρχεται στο ποσό των 24.800,00€ συμπεριλαμβανομένου Φ.Π.Α. και θα βαρύνει τις πιστώσεις του προϋπολογισμού του Ε.Τ.Ε.Π.Π.Α.Α. οικονομικού έτους 2019 (ΚΑΕ 7112).   
Προσφορές μπορούν να κατατεθούν για ένα, περισσότερα ή όλα τα είδη που περιγράφονται κατωτέρω.

1. ***Υποβολή Προσφορών***

Οι υποψήφιοι ανάδοχοι καλούνται να υποβάλλουν την τεχνική και οικονομική τους προσφορά σε ενιαίο σφραγισμένο φάκελο με τα ΣΤΟΙΧΕΙΑ ΥΠΟΨΗΦΙΟΥ (ΕΠΩΝΥΜΙΑ, ΔΙΕΥΘΥΝΣΗ, ΤΗΛΕΦΩΝΟ, ΦΑΞ και E-MAIL του ΔΙΑΓΩΝΙΖΟΜΕΝΟΥ), τα ΣΤΟΙΧΕΙΑ ΑΠΟΔΕΚΤΗ (ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ, ΓΕΝΙΚΗ ΔΙΕΥΘΥΝΣΗ ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ, ΔΙΕΥΘΥΝΣΗ ΣΧΕΔΙΑΣΜΟΥ & ΥΠΟΣΤΗΡΙΞΗΣ ΕΡΓΑΣΤΗΡΙΩΝ–ΤΜΗΜΑ Α΄), την ένδειξη «Να μην ανοιχθεί από το πρωτόκολλο ή τη γραμματεία», καθώς και την ένδειξη: «ΠΡΟΣΦΟΡΑ για την προμήθεια κλιματιστικών και πλυντηρίων εργαστηρίου, με τη διαδικασία της απευθείας ανάθεσης»το αργότερο μέχρι **22/07/2019**, στο Γενικό Χημείο του Κράτους στη διεύθυνση Αν. Τσόχα 16, ΤΚ 11521‐Αθήνα, στον 1ο όροφο, γραφείο 2 (Πρωτόκολλο). Οι προσφορές μπορούν να κατατεθούν στην ως άνω διεύθυνση:

* Προσωπικώς ή με εκπρόσωπό τους,
* Ταχυδρομικώς, επί αποδείξει.

Εναλλακτικά, οι προσφορές μπορούν να αποσταλούν μέσω email στην ηλεκτρονική διεύθυνση support@gcsl.gr ή μέσω fax στο 210-6479206.

**Περιεχόμενο φακέλου προσφοράς**

Ο φάκελος της προσφοράς θα περιλαμβάνει:

**α) Δύο (2) αντίγραφα** του συμπληρωμένου από τον συμμετέχοντα **ΕΝΤΥΠΟΥ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του ΠΑΡΑΡΤΗΜΑΤΟΣ Β της παρούσας, με όλες τις σελίδες του αριθμημένες και υπογεγραμμένες από το νόμιμο εκπρόσωπο και με σφραγίδα του προσφέροντος στην τελευταία σελίδα.

**β)Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα.

**Διευκρίνιση:**

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

1. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.
2. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.
3. Σε κάθε άλλη περίπτωση νομικού προσώπου τους νόμιμους εκπροσώπους του.
4. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

Οι προσφορές θα συντάσσονται με βάση το ΕΝΤΥΠΟ της ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ.

Η αναγραφόμενη τιμή στην Τεχνική και Οικονομική Προσφορά θα πρέπει να αφορά στο σύνολο της ζητούμενης ποσότητας ενός είδους ή περισσότερων υπό προμήθεια ειδών, όπως αυτά περιγράφονται στο Παράρτημα Α’ της παρούσας. Οι προσφορές που καλύπτουν μόνο ορισμένες ποσότητες ενός ή περισσοτέρων ειδών απορρίπτονται ως απαράδεκτες.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον προϋπολογισμό.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της Πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Αναθέτουσας Αρχής τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

1. ***Ισχύς προσφορών***

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν ογδόντα (180)** μέρες από την επόμενη της καταληκτικής ημερομηνίας υποβολής προσφορών. Προσφορές που ορίζουν χρόνο ισχύος μικρότερο του ανωτέρω αναφερόμενου, απορρίπτονται ως απαράδεκτες. Για τυχόν παράταση της ισχύος της προσφοράς, εφαρμόζονται τα αναφερόμενα στην παρ. 4 του άρθρου 97 του ν.4412/2016.

1. ***Τιμές***

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων ειδών σε ευρώ.
* Η απεγκατάσταση των παλαιών και η τοποθέτηση των νέων κλιματιστικών.
* Όλες οι δαπάνες μεταφοράς και ασφάλισης των ειδών, μέχρι την οριστική ποιοτική και ποσοτική παραλαβή τους από την αρμόδια Επιτροπή Παραλαβής του Γ.Χ.Κ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.

Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

**Ειδικοί όροι**

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, εφόσον συγκατατεθούν για αυτήν, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Τα υπό προμήθεια είδη θα πρέπει να είναι καινούρια και αμεταχείριστα.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

1. ***Αξιολόγηση προσφορών-Ανάθεση***

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (χαμηλότερη τιμή), που αποτυπώνεται στη στήλη «Τιμή προσφοράς χωρίς ΦΠΑ» του Πίνακα της Τεχνικής και Οικονομικής Προσφοράς (Παράρτημα Β’). Η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο ανάδοχος που θα επιλεγεί, θα κληθεί να προσκομίσει:

1. φορολογική και ασφαλιστική ενημερότητα (κύριας και επικουρικής)
2. απόσπασμα του ποινικού μητρώου με ημερομηνία έκδοσης έως τρεις (3) μήνες πριν από την υποβολή του. Ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις. Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), η υποχρέωση αυτή αφορά κατ’ ελάχιστον τους διαχειριστές. Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου. Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.
3. Νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου), για την απόδειξη της νόμιμης σύστασης και εκπροσώπησης, στις περιπτώσεις που ο οικονομικός φορέας είναι νομικό πρόσωπο. Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

Στη συνέχεια ακολουθεί η υπογραφή της απόφασης ανάθεσης. Ο ανάδοχος θα κληθεί να υπογράψει σύμβαση με το Γ.Χ.Κ.. Ο ανάδοχος θα κληθεί να υπογράψει Σύμβαση με το Γ.Χ.Κ., εφόσον η αξία των υπό προμήθεια ειδών, χωρίς ΦΠΑ, υπερβαίνει τις 2.500,00 €. Πριν την υπογραφή της σύμβασης, ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 5% επί της αξίας της σύμβασης, χωρίς ΦΠΑ (άρθρο 72, ν. 4412/2016). Επισημαίνεται ότι η διάρκεια ισχύος της εγγυητικής επιστολής καλής εκτέλεσης της προς υπογραφή σύμβασης πρέπει να είναι μεγαλύτερη κατά τουλάχιστον δύο (2) μήνες από τον συμβατικό χρόνο. Για το εργαστηριακό πλυντήριο, για καθαρισμό υαλικών και βάζων εργαστηρίου (είδος Β.1.) θα κατατεθεί εγγυητική επιστολή καλής λειτουργίας ύψους 200,00€, διάρκειας ισχύος 26 μηνών από την ημερομηνία οριστικής παραλαβής του είδους.

1. ***Παραλαβή ειδών***

Η παράδοση θα γίνει εντός ενός (1) μηνός, από την ανάρτηση της Σύμβασης στο ΚΗΜΔΗΣ ή από την κοινοποίηση της Απόφασης Ανάθεσης στον Ανάδοχο. Τα υπό προμήθεια είδη θα παραδοθούν ως εξής:

|  |  |  |  |  |
| --- | --- | --- | --- | --- |
| **Χημική Υπηρεσία**  **Τόπος παράδοσης** | **Διεύθυνση** | **Υπεύθυνος επικοινωνίας** | **Τηλέφωνο** | **E-mail** |
| ΠΛΥΝΤΗΡΙΑ | | | | |
| Α' Χ.Υ. Αθηνών  (NUTS: EL303) | Αν. Τσόχα 16  ΤΚ 11521, Αθήνα | Θ. Κλαδά | 2106479341 | [a\_athens@gcsl.gr](mailto:a_athens@gcsl.gr) |
| Χ.Υ. Ηπείρου – Δυτικής Μακεδονίας, Ιωάννινα  (NUTS: EL543) | Δομπόλη 30  ΤΚ 451 10 | Α. Τσόγκας | 2651085002 | epirus@gcsl.gr |
| ΚΛΙΜΑΤΙΣΤΙΚΑ | | | | |
| Χ.Υ. Αν. Μακεδονίας -Θράκης  Τμήμα Χ.Υ. Αλεξανδρούπολης  (NUTS: EL511) | Λιμάνι  ΤΚ 681 00 | Ι. Γκέργκη | 2551355500 | anmac\_thrace@gcsl.gr  [alexandroupoli@gcsl.gr](mailto:alexandroupoli@gcsl.gr) |
| Χ.Υ. Αν. Μακεδονίας – Θράκης  Τμήμα Χ.Υ. Σερρών  (NUTS: EL526) | Τέρμα Άνδρου  ΤΚ 621 00 | Κ. Κύδρος | 2321045367 | serres@gcsl.gr |
| Χ.Υ. Πελοποννήσου, Δυτικής Ελλάδας και Ιονίου, Πάτρα  (NUTS: EL632) | Παπαδιαμάντη Αλεξάνδρου 14 & Αρέθα  ΤΚ 26443 | Α. Κούτρα | 2610336786 | peloponnese@gcsl.gr |
| Χ.Υ. Πελοποννήσου, Δυτικής Ελλάδας και Ιονίου  Τμήμα Χ.Υ. Κέρκυρας  (NUTS: EL622) | Εθν. Αντίστασης 1  ΤΚ 491 00 | Ε. Σταυρακάκη | 2661039909 | corfu@gcsl.gr |
| Χ.Υ. Πελοποννήσου, Δυτικής Ελλάδας και Ιονίου  Τμήμα Χ.Υ. Κορίνθου  (NUTS: EL652) | Αγ. Παύλου 23  ΤΚ 201 00 | Ε. Γιαννημάρας | 27410 24739 | [korinthos@gcsl.gr](mailto:korinthos@gcsl.gr) |
| Χ.Υ. Πελοποννήσου, Δυτικής Ελλάδας και Ιονίου  Αυτ. Γραφείο Χ.Υ. Τρίπολης  (NUTS: EL651) | Πλ. Κολοκοτρώνη 6, 221 00 | Β. Τζάθα | 2710 222506 | tripoli@gcsl.gr |
| Χ.Υ. Πειραιά  (NUTS: EL307) | Ακτή Κονδύλη 32,  ΤΚ  185 10 | Κ. Παπαδοπούλου | 2104613991 | [piraeus@gcsl.g](mailto:piraeus@gcsl.g)r |
| Χ.Υ. Ελευσίνας  (NUTS: EL306) | Κανελλοπούλου 4,  ΤΚ 192 00 | Θ. Σαββίδης | 2132117901 | elefsina@gcsl.gr |
| Χ.Υ. Αιγαίου - Τμήμα Χ.Υ. Ρόδου  (NUTS: EL421) | Πλ. Χαρίτου 17  ΤΚ 851 00 | Β. Μάτσης | 2241077933 | rhodes@gcsl.gr |
| Χ.Υ. Αιγαίου  Αυτοτελές Γραφείο Χ.Υ. Σάμου  (NUTS: EL412) | Παύλου Κουντουριώτη  ΤΚ 83 100 | Φ. Σαμίου | 27530 27590 | [samos@gcsl.gr](mailto:samos@gcsl.gr) |
| Χ.Υ. Βόλου  (NUTS: EL613) | Δημητριάδος 182  ΤΚ 380 01 | Μ. Γεωργιάδου | 2421356409 | volos@gcsl.gr |
| Χ.Υ. Λιβαδειάς  (NUTS: EL641) | Φιλολάου 2  ΤΚ 321 00 | Α. Χατζηπαναγιώτου | 22610 22651 | [livadeia@gcsl.gr](mailto:livadeia@gcsl.gr) |

Τα είδη θα συνοδεύονται από τα σχετικά παραστατικά (π.χ. δελτίο αποστολής), στα οποία υποχρεωτικά θα αναγράφεται ο αριθμός πρωτοκόλλου της απόφασης ανάθεσης ή ο αριθμός της σύμβασης και ο ΚΑΕ 7112.

Η παραλαβή θα γίνει από τις αρμόδιες Επιτροπές Παραλαβής του Γ.Χ.Κ. και εφόσον τα είδη είναι σύμφωνα με τις προδιαγραφές της προσφοράς και της πρόσκλησης. Οι αρμόδιες Επιτροπές Παραλαβής θα συντάξουν εντός ενός (1) μηνός από την παράδοση των ειδών, τον ποιοτικό και ποσοτικό τους έλεγχο, σχετικό πρωτόκολλο παραλαβής, συνοδευόμενο από τα αντίστοιχα παραστατικά. Κατά τη διαδικασία παραλαβής καλείται να παραστεί, εφόσον το επιθυμεί, ο ανάδοχος και διενεργείται ποσοτικός και ποιοτικός έλεγχος. Οι Επιτροπές Παραλαβής διαβιβάζουν το πρωτόκολλο παραλαβής (εις τετραπλούν) στη Δ/νση Σχεδιασμού & Υποστήριξης Εργαστηρίων και το κοινοποιούν στον ανάδοχο, ο οποίος προβαίνει στην έκδοση του σχετικού τιμολογίου, με βάση το οποίο θα γίνει η πληρωμή. Επίσης, είτε στο τιμολόγιο είτε σε συνοδευτικό έγγραφο του τιμολογίου θα πρέπει να αντιστοιχίζεται το κάθε τεμάχιο με τον α/α, όπως αυτός αναγράφεται στους πίνακες του Παραρτήματος Α΄ της πρόσκλησης.

Η παραλαβή των ειδών καθώς και τυχόν παράταση της σύμβασης διενεργούνται σύμφωνα με τα προβλεπόμενα στο ν. 4412/2016.

1. ***Τρόπος πληρωμής***

Η πληρωμή της αξίας των υπό προμήθεια υπηρεσιών θα γίνει σε Ευρώ, βάσει τιμολογίου του ανάδοχου, στο οποίο θα αναγράφεται ο ΚΑΕ 7112 και ο αριθμός της Σύμβασης ή της Απόφασης Ανάθεσης, μετά την οριστική ποσοτική και ποιοτική παραλαβή των υπηρεσιών από την αρμόδια Επιτροπή Παραλαβής.

Η πληρωμή θα γίνει με έκδοση τραπεζικής επιταγής στο όνομα του δικαιούχου, εντός 60 ημερών

και σε βάρος του προϋπολογισμού του Ε.Τ.Ε.Π.Π.Α.Α. οικονομικού έτους 2019, ΚΑΕ 7112, με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο ΦΠΑ βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις. Επίσης, παρακρατείται φόρος εισοδήματος 4%.

Η πληρωμή θα γίνεται μόνο μετά την προσκόμιση βεβαιώσεων φορολογικής και ασφαλιστικής ενημερότητας.

Κατά τα λοιπά ισχύουν οι διατάξεις περί Κρατικών Προμηθειών.

Η παρούσα Πρόσκληση θα αναρτηθεί στη «ΔΙΑΥΓΕΙΑ», στην ιστοσελίδα του ΓΧΚ (www.gcsl.gr) και στην ιστοσελίδα της Α.Α.Δ.Ε. ([www.aade.gr](http://www.aade.gr))

|  |  |  |  |
| --- | --- | --- | --- |
|  |  |  | **Με εντολή Διοικητή**  **Η ΠΡΟΪΣΤΑΜΕΝΗ ΤΗΣ**  **ΓΕΝΙΚΗΣ ΔΙΕΥΘΥΝΣΗΣ Γ.Χ.Κ.** |
|  |  |  | ΣΟΦΙΑ ΖΗΣΗ |

**Συνημμένα**:

1. ΠΑΡΑΡΤΗΜΑ Α: ΤΕΧΝΙΚΕΣ ΠΡΟΔΙΑΓΡΑΦΕΣ
2. ΠΑΡΑΡΤΗΜΑ Β: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ
3. ΠΑΡΑΡΤΗΜΑ Γ: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ

**Κοινοποίηση:**

1. Διεύθυνση Προϋπολογισμού & Δημοσιονομικών Αναφορών ΑΑΔΕ (e-mail: a.giannaki@aade.gr)

**Εσωτ. Διανομή:**

1. Γραφείο Προϊσταμένου Γενικής Διεύθυνσης Γενικού Χημείου του Κράτους
2. Διεύθυνση Σχεδιασμού & Υποστήριξης Εργαστηρίων, Τμήματα Α’, Β’ και Γ’.

**ΠΑΡΑΡΤΗΜΑ Α–ΤΕΧΝΙΚΕΣ ΠΡΟΔΙΑΓΡΑΦΕΣ**

**της υπ’ αριθμόν 30/002/000/4602/2019 Πρόσκλησης υποβολής προσφορών για την προμήθεια κλιματιστικών και πλυντηρίων εργαστηρίου.**

**Α. ΚΛΙΜΑΤΙΣΤΙΚΑ**

|  |  |  |  |  |  |  |  |
| --- | --- | --- | --- | --- | --- | --- | --- |
| Είδος | Υπηρεσία του ΓΧΚ | Τεμάχια | Ονομαστική  απόδοση | Τύπος λειτουργίας | Ενεργειακής κλάσης | Ηχητική ισχύς εσωτερικής μονάδας | Προϋπολογισμός σε € (με ΦΠΑ) |
| **Α.1**. | Χ.Υ. Αν. Μακεδονίας -Θράκης  Τμήμα Χ.Υ. Αλεξανδρούπολης  (NUTS: EL511) | 2 | 24.000 BTU | INVERTER | τουλάχιστον Α + (σε ψύξη και θέρμανση) | max 63 dB(A) | 1.800€ |
| **Α.2**. | Χ.Υ. Αν. Μακεδονίας – Θράκης  Τμήμα Χ.Υ. Σερρών  (NUTS: EL526) | 1 | 24.000 BTU | INVERTER | τουλάχιστον Α + (σε ψύξη και θέρμανση) | max 63 dB(A) | 900€ |
| **Α.3.** | Χ.Υ. Πελοποννήσου, Δυτικής Ελλάδας και Ιονίου, Πάτρα  (NUTS: EL632) | 2 | 18.000 BTU | INVERTER | τουλάχιστον Α+ (σε ψύξη και θέρμανση) | max 63 dB(A) | 1.440€ |
| **Α.4.** | Χ.Υ. Πελοποννήσου, Δυτικής Ελλάδας και Ιονίου  Τμήμα Χ.Υ. Κέρκυρας  (NUTS: EL622) | 1 | 9.000 BTU | INVERTER | τουλάχιστον Α + (σε ψύξη και θέρμανση) | max 59 dB(A) | 450€ |
| **Α.5.** | Χ.Υ. Πελοποννήσου, Δυτικής Ελλάδας και Ιονίου  Τμήμα Χ.Υ. Κορίνθου  (NUTS: EL652) | 1 | 18.000 BTU | INVERTER | τουλάχιστον Α+ (σε ψύξη και θέρμανση) | max 63 dB(A) | 720€ |
| **Α.6** | **.** Χ.Υ. Πελοποννήσου, Δυτικής Ελλάδας και Ιονίου  Αυτ. Γραφείο Χ.Υ. Τρίπολης  (NUTS: EL651) | 2 | 12.000 BTU | INVERTER | τουλάχιστον Α+ (σε ψύξη και θέρμανση) | max 59 dB(A) | 1.080€ |
| **Α.7.** | Χ.Υ. Πειραιά  (NUTS: EL307) | 1 | 24.000 BTU | INVERTER | τουλάχιστον Α + (σε ψύξη και θέρμανση) | max 63 dB(A) | 900€ |
| **Α.8.** | Χ.Υ. Ελευσίνας  (NUTS: EL306) | 1 | 48.000 BTU | Δαπέδου (τύπου ντουλάπας) INVERTER | τουλάχιστον Β (σε ψύξη και θέρμανση) | max 63 dB(A) | 2.000€ |
| **Α.9.** | Χ.Υ. Αιγαίου - Τμήμα Χ.Υ. Ρόδου  (NUTS: EL421) | 3 | 12.000 BTU | INVERTER | τουλάχιστον Α + (σε ψύξη και θέρμανση) | max 59 dB(A) | 1.620€ |
| **Α.10.** | Χ.Υ. Αιγαίου  Αυτοτελές Γραφείο Χ.Υ. Σάμου  (NUTS: EL412) | 1 | 12.000 BTU | INVERTER | τουλάχιστον Α + (σε ψύξη και θέρμανση) | max 59 dB(A) | 540€ |
| **Α.11.** | Χ.Υ. Βόλου  (NUTS: EL613) | 1 | 9.000 BTU | INVERTER | τουλάχιστον Α + (σε ψύξη και θέρμανση) | max 59 dB(A) | 1.170€ |
| 1 | 18.000 BTU | max 63 dB(A) |
| **Α.12.** | Χ.Υ. Λιβαδειάς  (NUTS: EL641) | 1 | 12.000 BTU | INVERTER | τουλάχιστον Α + (σε ψύξη και θέρμανση) | max 59 dB(A) | 1.260€ |
| 1 | 18.000 BTU | max 63 dB(A) |
|  | **ΣΥΝΟΛΟ:** | | | | | | **13.880€** |

**Γενικοί όροι**

1. Στην τιμή συμπεριλαμβάνεται η απεγκατάσταση παλαιών και η τοποθέτηση των νέων κλιματιστικών
2. Τα είδη θα παραδοθούν σε πλήρη λειτουργία
3. Τα είδη να φέρουν σήμανση CE.
4. Τα είδη να έχουν εγγύηση καλής λειτουργίας για δύο (2) έτη τουλάχιστον.

**Β. ΠΛΥΝΤΗΡΙΑ ΕΡΓΑΣΤΗΡΙΟΥ**

|  |  |  |  |  |
| --- | --- | --- | --- | --- |
| Υπηρεσία του ΓΧΚ | Είδος | Τεμάχια | Τεχνικές Προδιαγραφές | Προϋπολογισμός σε € (με ΦΠΑ) |
| **Β.1.** Χ.Υ. Ηπείρου – Δυτικής Μακεδονίας, Ιωάννινα  (NUTS: EL543) | Εργαστηριακό πλυντήριο για τοποθέτηση κάτω από πάγκο, για καθαρισμό υαλικών και βάζων εργαστηρίου | 1 | Όπως αναλυτικά περιγράφονται κατωτέρω | 9.920€ |
| **Β.2** Α' Χ.Υ. Αθηνών  (NUTS: EL303) | Πλυντήριο υαλίνων ποτηριών για το panel ελαιολάδου | 1 | Όπως αναλυτικά περιγράφονται κατωτέρω | 1.000€ |
| **ΣΥΝΟΛΟ:** | | | | **10.920€** |

**Β.1. Εργαστηριακό πλυντήριο** **για τοποθέτηση κάτω από πάγκο, για καθαρισμό υαλικών και βάζων εργαστηρίου.**

ΤΕΧΝΙΚΑ ΧΑΡΑΚΤΗΡΙΣΤΙΚΑ:

Χωρητικότητα θαλάμου περίπου 140 λίτρα.

Κατά τη λειτουργία του θα χρειάζεται το μέγιστο 15 λίτρα νερού ανά γέμισμα.

Θα διαθέτει πόρτα που θα ανοίγει προς τα κάτω, για εύκολη πρόσβαση, κατασκευασμένη από ανοξείδωτο ατσάλι.

Η μέγιστη θερμοκρασία πλύσης θα είναι 95 οC τουλάχιστον.

Θα διαθέτει σύστημα περιστρεφόμενου ψεκασμού με βραχίονες, εύκολα αποσπώμενους για τον καθαρισμό τους, κατασκευασμένους από ανοξείδωτο ατσάλι.

Θα διαθέτει αυτόματο κλείδωμα πόρτας κατά τη διάρκεια της λειτουργίας του προγράμματος για μέγιστη ασφάλεια.

Θα κάνει αυτόματη δοσομέτρηση απορρυπαντικού πλύσης με χρήση περισταλτικής αντλίας.

Θα διαθέτει οθόνη αφής με εύκολη πλοήγηση και εμφανή μηνύματα της κατάστασης λειτουργίας του πλυντηρίου, δηλαδή του τρέχοντος προγράμματος, του υπολειπόμενου χρόνου ολοκλήρωσης καθώς και σφαλμάτων ή μηνυμάτων.

Ο θάλαμος πλύσης θα είναι κατασκευασμένος από ανοξείδωτο ατσάλι.

Θα λειτουργεί στα 220V-240V.

Θα διαθέτει τουλάχιστον 4 προκαθορισμένα και 20 εξατομικευμένα προγράμματα πλυσίματος ανάλογα με τη χρήση.

Το πλυντήριο να περιλαμβάνει τουλάχιστον 4 προκαθορισμένους κύκλους πλύσης, οι οποίοι να μπορούν να τροποποιηθούν και να προσαρμοστούν στις ανάγκες κάθε πλύσης δημιουργώντας έτσι νέα επιπρόσθετα προγράμματα.

Οι παράμετροι που θα ελέγχονται στα προγράμματα να είναι οι εξής:

1. Πρόπλυση.

2. Πλύση.

3. Τρεχούμενο νερό έκπλυσης Α.

4. Έκπλυση με οξύ.

5. Τρεχούμενο νερό έκπλυσης Β.

6. Έκπλυση με απιονισμένο νερό.

7. Τελική έκπλυση.

Το πλυντήριο θα διαθέτει διάταξη απομάκρυνσης των παραγόμενων υδρατμών με συμπύκνωση για την ομαλή λειτουργία του και την αποφυγή διαβρώσεων.

Θα συνοδεύεται από τουλάχιστον ένα βασικό καλάθι με αναστρέψιμο καπάκι χωρίς υποδοχές και ένα καλάθι 36 θέσεων για κοντά και ψηλά στόμια ογκομετρικών φιαλών.

ΓΕΝΙΚΕΣ ΑΠΑΙΤΗΣΕΙΣ

1. Η συσκευή θα είναι πρόσφατης τεχνολογίας και δεν θα έχει σταματήσει η παραγωγή της.
2. Θα είναι εξοπλισμένη με όλα τα απαραίτητα παρελκόμενα και τα ανταλλακτικά για τη σωστή εγκατάσταση και την κανονική λειτουργία και απόδοση έστω και αν αυτά δεν κατονομάζονται ειδικά σε αυτές τις προδιαγραφές.
3. Η συσκευή θα φέρει σήμανση CE.
4. Ο προμηθευτής αναλαμβάνει την εγκατάσταση της συσκευής. Θα κατατεθούν τα σχετικά πιστοποιητικά εκπαίδευσης των τεχνικών. Το συνολικό κόστος εγκατάστασης θα συμπεριλαμβάνεται στο κόστος της συσκευής.
5. Ο προμηθευτής αναλαμβάνει κάθε πιθανή πρόσθετη ηλεκτρολογική εργασία που θα είναι απαραίτητη για την εγκατάσταση της συσκευής στο χώρο του εργαστηρίου.
6. Εκπαίδευση των χρηστών που θα υποδειχθούν από την Υπηρεσία μας. Το συνολικό κόστος εκπαίδευσης θα πρέπει να συμπεριλαμβάνεται στο κόστος της συσκευής.
7. Ο προμηθευτής και ο κατασκευαστής θα πρέπει να είναι πιστοποιημένοι κατά ISO 9001. Θα κατατεθούν τα αντίστοιχα πιστοποιητικά.
8. Ο προμηθευτής πρέπει να διαθέτει δική του τεχνική υπηρεσία εξυπηρέτησης (service). Θα κατατεθούν τα σχετικά στοιχεία (κατάλογος προσωπικού, εκπαίδευση, εξοπλισμός, πιστοποιητικά κ.λπ.).
9. Θα παραδοθούν εγχειρίδια χρήσης και εγκατάστασης.
10. Οι αναφερόμενες ανωτέρω προδιαγραφές πρέπει να αποδεικνύονται στα επισυναπτόμενα έντυπα του κατασκευαστή οίκου.
11. Θα δοθεί εγγύηση καλής λειτουργίας για δύο (2) έτη τουλάχιστον.
12. Να δοθεί εγγύηση για την ύπαρξη ανταλλακτικών για επτά (7) έτη τουλάχιστον.
13. Στο Χρόνο παράδοσης συμπεριλαμβάνεται η εγκατάσταση και η εκπαίδευση.

**Β.2. Πλυντήριο** **υαλίνων ποτηριών για το panel ελαιολάδου.**

ΓΕΝΙΚΑ

Πλυντήριο πιάτων-ποτηριών με καλάθι 35 x 35 cm, για τοποθέτηση κάτω από πάγκο.

ΤΕΧΝΙΚΑ ΧΑΡΑΚΤΗΡΙΣΤΙΚΑ

Ο θάλαμος πλύσης θα είναι κατασκευασμένος από ανοξείδωτο υλικό.

Μέγιστες εξωτερικές διαστάσεις (βάθος x πλάτος x ύψος) = 43 x 52 x 62 cm.

Οι διαστάσεις του καλαθιού τοποθέτησης των ποτηριών θα είναι 35 x 35 cm.

Θα διαθέτει τουλάχιστον 4 προγράμματα πλύσης.

Θα διαθέτει άνω και κάτω ψεκαστήρες.

Θα έχει μικρή διάρκεια κύκλου πλύσης.

H συνολική κατανάλωση ισχύος θα είναι περίπου 3,5 kW.

Θα λειτουργεί σε δίκτυο ηλεκτρικής παροχής 230V/1/50Hz.

Απαιτούμενη παροχή νερού 2-4 bar Φ3/4 "G.

Η θερμοκρασία του νερού πλύσης θα είναι 50 οC – 60 οC.

Η θερμοκρασία του νερού απόπλυσης θα είναι 80 οC – 90 οC.

Θα συνοδεύεται τουλάχιστον από 2 καλάθια 35 x 35 cm.

ΓΕΝΙΚΕΣ ΑΠΑΙΤΗΣΕΙΣ

1. Η συσκευή θα είναι πρόσφατης τεχνολογίας και δε θα έχει σταματήσει η παραγωγή της.
2. Θα είναι εξοπλισμένη με όλα τα απαραίτητα παρελκόμενα και τα ανταλλακτικά για τη σωστή εγκατάσταση και την κανονική λειτουργία και απόδοση έστω και αν αυτά δεν κατονομάζονται ειδικά σε αυτές τις προδιαγραφές.
3. Η συσκευή θα φέρει σήμανση CE.
4. Ο προμηθευτής αναλαμβάνει την εγκατάσταση της συσκευής. Θα κατατεθούν τα σχετικά πιστοποιητικά εκπαίδευσης των τεχνικών. Το συνολικό κόστος εγκατάστασης θα συμπεριλαμβάνεται στο κόστος της συσκευής.
5. Ο προμηθευτής και ο κατασκευαστής θα πρέπει να είναι πιστοποιημένοι κατά ISO 9001. Θα κατατεθούν τα αντίστοιχα πιστοποιητικά.
6. Ο προμηθευτής πρέπει να διαθέτει δική του τεχνική υπηρεσία εξυπηρέτησης (service). Θα κατατεθούν τα σχετικά στοιχεία (κατάλογος προσωπικού, εκπαίδευση, εξοπλισμός, πιστοποιητικά κ.λπ.).
7. Θα παραδοθούν εγχειρίδια χρήσης και εγκατάστασης.
8. Οι αναφερόμενες ανωτέρω προδιαγραφές πρέπει να αποδεικνύονται στα επισυναπτόμενα έντυπα του κατασκευαστή οίκου.
9. Θα δοθεί εγγύηση καλής λειτουργίας για δύο (2) έτη τουλάχιστον.
10. Θα δοθεί εγγύηση για την ύπαρξη ανταλλακτικών για επτά (7) έτη τουλάχιστον.
11. Στο Χρόνο παράδοσης συμπεριλαμβάνεται και η εγκατάστασή του.

**ΠΑΡΑΡΤΗΜΑ Β – ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**

**όχι υπ’ αριθμόν 30/002/000/4602/2019 Πρόσκλησης υποβολής προσφορών για την προμήθεια κλιματιστικών και πλυντηρίων εργαστηρίου.**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / ΦΑΞ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (ΝΟΜΙΜΟΥ ΕΚΠΡΟΣΩΠΟΥ)** |  |
| **ΥΠΕΥΘΥΝΟΣ ΕΠΙΚΟΙΝΩΝΙΑΣ** |  |

|  |  |
| --- | --- |
| **ΓΕΝΙΚΟΙ ΟΡΟΙ** | **ΠΡΟΣΦΕΡΕΤΑΙ (ΝΑΙ/ΟΧΙ)** |
| 1. Στην τιμή συμπεριλαμβάνεται η απεγκατάσταση παλαιών και η τοποθέτηση των νέων κλιματιστικών 2. Τα είδη θα παραδοθούν σε πλήρη λειτουργία και θα είναι καινούρια και αμεταχείριστα. 3. Τα είδη να φέρουν σήμανση CE. 4. Τα είδη να έχουν εγγύηση καλής λειτουργίας για ένα (1) έτος τουλάχιστον. |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Είδος | Υπηρεσία του ΓΧΚ | Τεμάχια | Ονομαστική  απόδοση | Τύπος λειτουργίας | Ενεργειακής κλάσης | Ηχητική ισχύς εσωτερικής μονάδας | ΠΡΟΣΦΕΡΕΤΑΙ (ΝΑΙ / ΟΧΙ) ΜΟΝΤΕΛΟ | ΠΡΟΣΦΕΡΟΜΕΝΗ ΤΙΜΗ ΧΩΡΙΣ ΦΠΑ | ΣΥΝΟΛΙΚΗ ΤΙΜΗ (με ΦΠΑ) |
| **Α.1**. | Χ.Υ. Αν. Μακεδονίας -Θράκης  Τμήμα Χ.Υ. Αλεξανδρούπολης  (NUTS: EL511) | 2 | 24.000 BTU | INVERTER | τουλάχιστον Α + (σε ψύξη και θέρμανση) | max 63 dB(A) |  |  |  |
| **Α.2**. | Χ.Υ. Αν. Μακεδονίας – Θράκης  Τμήμα Χ.Υ. Σερρών  (NUTS: EL526) | 1 | 24.000 BTU | INVERTER | τουλάχιστον Α + (σε ψύξη και θέρμανση) | max 63 dB(A) |  |  |  |
| **Α.3.** | Χ.Υ. Πελοποννήσου, Δυτικής Ελλάδας και Ιονίου, Πάτρα  (NUTS: EL632) | 2 | 18.000 BTU | INVERTER | τουλάχιστον Α+ (σε ψύξη και θέρμανση) | max 63 dB(A) |  |  |  |
| **Α.4.** | Χ.Υ. Πελοποννήσου, Δυτικής Ελλάδας και Ιονίου  Τμήμα Χ.Υ. Κέρκυρας  (NUTS: EL622) | 1 | 9.000 BTU | INVERTER | τουλάχιστον Α + (σε ψύξη και θέρμανση) | max 59 dB(A) |  |  |  |
| **Α.5.** | Χ.Υ. Πελοποννήσου, Δυτικής Ελλάδας και Ιονίου  Τμήμα Χ.Υ. Κορίνθου  (NUTS: EL652) | 1 | 18.000 BTU | INVERTER | τουλάχιστον Α+ (σε ψύξη και θέρμανση) | max 63 dB(A) |  |  |  |
| **Α.6** | Χ.Υ. Πελοποννήσου, Δυτικής Ελλάδας και Ιονίου  Αυτ. Γραφείο Χ.Υ. Τρίπολης  (NUTS: EL651) | 2 | 12.000 BTU | INVERTER | τουλάχιστον Α + (σε ψύξη και θέρμανση) | max 59 dB(A) |  |  |  |
| **Α.7.** | Χ.Υ. Πειραιά  (NUTS: EL307) | 1 | 24.000 BTU | INVERTER | τουλάχιστον Α + (σε ψύξη και θέρμανση) | max 63 dB(A) |  |  |  |
| **Α.8.** | Χ.Υ. Ελευσίνας  (NUTS: EL306) | 1 | 48.000 BTU | Δαπέδου (τύπου ντουλάπας) INVERTER | τουλάχιστον Β (σε ψύξη και θέρμανση) | max 63 dB(A) |  |  |  |
| **Α.9.** | Χ.Υ. Αιγαίου - Τμήμα Χ.Υ. Ρόδου  (NUTS: EL421) | 3 | 12.000 BTU | INVERTER | τουλάχιστον Α + (σε ψύξη και θέρμανση) | max 59 dB(A) |  |  |  |
| **Α.10.** | Χ.Υ. Αιγαίου  Αυτοτελές Γραφείο Χ.Υ. Σάμου  (NUTS: EL412) | 1 | 12.000 BTU | INVERTER | τουλάχιστον Α + (σε ψύξη και θέρμανση) | max 59 dB(A) |  |  |  |
| **Α.11.** | Χ.Υ. Βόλου  (NUTS: EL613) | 1 | 9.000 BTU | INVERTER | τουλάχιστον Α + (σε ψύξη και θέρμανση) | max 59 dB(A) |  |  |  |
| 1 | 18.000 BTU | max 63 dB(A) |  |
| **Α.12.** | Χ.Υ. Λιβαδειάς  (NUTS: EL641) | 1 | 12.000 BTU | INVERTER | τουλάχιστον Α + (σε ψύξη και θέρμανση) | max 59 dB(A) |  |  |  |
| 1 | 18.000 BTU | max 63 dB(A) |  |

**Β. ΠΛΥΝΤΗΡΙΑ ΕΡΓΑΣΤΗΡΙΟΥ**

|  |  |  |  |  |  |  |
| --- | --- | --- | --- | --- | --- | --- |
| Υπηρεσία του ΓΧΚ | Είδος | Τεμάχια | Τεχνικές Προδιαγραφές και Γενικές Απαιτήσεις | ΠΡΟΣΦΕΡΕΤΑΙ (ΝΑΙ / ΟΧΙ) | ΠΡΟΣΦΕΡΟΜΕΝΗ ΤΙΜΗ ΧΩΡΙΣ ΦΠΑ | ΣΥΝΟΛΙΚΗ ΤΙΜΗ (με ΦΠΑ) |
| **Β.1.** Χ.Υ. Ηπείρου – Δυτικής Μακεδονίας, Ιωάννινα  (NUTS: EL543) | Εργαστηριακό πλυντήριο για τοποθέτηση κάτω από πάγκο, για καθαρισμό υαλικών και βάζων εργαστηρίου | 1 | Όπως αναλυτικά περιγράφονται στο παράρτημα Α |  |  |  |
| **Β.2** Α' Χ.Υ. Αθηνών  (NUTS: EL303) | Πλυντήριο υαλίνων ποτηριών για το panel ελαιολάδου | 1 | Όπως αναλυτικά περιγράφονται στο παράρτημα Α |  |  |  |

<ΠΟΛΗ>………………………………………………………, …../…../………

Για τον Προσφέροντα: …………………………………………….…………………………………………..

Υπογραφή του νόμιμου εκπροσώπου και σφραγίδα Προσφέροντος

**ΠΑΡΑΡΤΗΜΑ Γ- ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

ΥΠΕΥΘΥΝΗ ΔΗΛΩΣΗ

**(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.: 30/002/000/4602/2019 ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** | | | | | | | | | | | |
| Ο – Η Όνομα: |  | | | | | Επώνυμο: |  | | | | | |
| Όνομα και Επώνυμο Πατέρα: | | | |  | | | | | | | | |
| Όνομα και Επώνυμο Μητέρας: | | | |  | | | | | | | | |
| Ημερομηνία γέννησης(2): | | | |  | | | | | | | | |
| Τόπος Γέννησης: | | | |  | | | | | | | | |
| Αριθμός Δελτίου Ταυτότητας: | | | |  | | Τηλ: |  | | | | | |
| Τόπος Κατοικίας: | |  | | | Οδός: |  | | | Αριθ: |  | ΤΚ: |  |
| Αρ. Τηλεομοιότυπου (Fax): | | |  | | | Δ/νση Ηλεκτρ. Ταχυδρομείου (Εmail): | |  | | | | |
| Με ατομική μου ευθύνη και ως νόμιμος εκπρόσωπος της εταιρείας ………………………. με ΑΦΜ:………, γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: | | | | | | | | | | | | | | |
| Α1. δεν έχω καταδικασθεί με αμετάκλητη απόφαση για κάποιο από τα παρακάτω αδικήματα της παραγράφου 1 του άρθρου 73 του ν 4412/2016 ήτοι:  •συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.  •δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.  •απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.  •τρομοκρατικά εγκλήματα ή εγκλήματα συνοδευόμενα με τρομοκρατικές δραστηριότητες, όπως ορίζονται αντιστοίχως στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου.  •νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.  •παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου.  Α2. έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής), σύμφωνα με τα οριζόμενα στην παράγραφο 2 άρθρου 73 του ν. 4412/2016.  Α3. Δεν έχω αποκλειστεί από διαδικασίες σύναψης δημοσίων συμβάσεων σύμφωνα με το άρθρο 74 του ν. 4412/2016 | | | | | | | | | | | | | | |

Ημερομηνία:

Ο Δηλών- Εξουσιοδοτών

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.